**Brenden Fredrick Kichton** (s. 18. kesäkuuta 1992 Spruce Grove, Alberta, Kanada) on kanadalainen jääkiekkopuolustaja, joka pelaa Saksan pääsarja DEL-liigajoukkue ERC Ingolstadtissa. Hänen aiemman seuran, SM-liigajoukkue Saimaan Pallon urheilutoimenjohtaja Antti Tuomenoksan mukaan Kichtonin vahvuudet ovat kiekollisessa pelissä ja pelin tunnistamisessa. Hän laukoo oikealta.

Ura
---

### Junioriura

Kichton pelasi juniorina Spruce Grove Broncosissa sekä PAC Timberwolvesissa, jonka tehokkain puolustaja hän oli AMBHL-juniorisarjassa kaudella 2006–2007 tehoilla 11+25=36. Spokane Chiefs varasi Kichtonin 55. pelaajana WHL:n varaustilaisuudessa 2007. Hän pelasi kauden 2007–2008 vielä AMHL-junioriliigaa St. Albert Raidersissa, jonka tehokkain puolustaja Kichton oli tehoilla 10+16=26. Kaudeksi 2008–2009 hän siirtyi Chiefsin WHL-joukkueeseen, jossa tulokaskausi toi runkosarjassa tehot 1+8=9. Kaudella 2009–2010 Kichton teki runkosarjassa 19 tehopistettä.

Syksyllä 2010 NHL-varaamaton Kichton osallistui Detroit Red Wingsin harjoitusleirille. Hän palasi kaudeksi 2010–2011 Spokane Chiefsin WHL-joukkueeseen, jonka toiseksi paras syöttäjä ja kolmanneksi paras pistemies Kichton oli tehoilla 23+58=81. Hän voitti koko liigan puolustajien syöttöpörssin sekä jakoi puolustajien pistepörssin voiton Saskatoon Bladesin Stefan Elliottin kanssa. Kichton voitti myös Chiefsin sisäisen tehotilaston lukemalla +55, kuten myös pudotuspeleissä lukemalla +10. Hänet valittiin kauden päätteeksi WHL:n itäisen konferenssin toiseen tähdistökentälliseen.

New York Islanders varasi Kichtonin viidennellä kierroksella 127. pelaajana NHL:n varaustilaisuudessa 2011. Kaudella 2011–2012 hän nousi Chiefsin WHL-joukkueen varakapteeniksi. Kichton voitti pelipaikastaan huolimatta joukkueen sisäisen piste- ja syöttöpörssin tehoilla 17+57=74, joilla hän voitti jälleen koko liigan puolustajien piste- ja syöttöpörssin. Kichtonin kausi päättyi kuitenkin jo ensimmäiseen playoff-otteluun leukamurtuman vuoksi. Hänet valittiin kauden päätteeksi WHL:n itäisen konferenssin ensimmäiseen tähdistökentälliseen. Kaudeksi 2012–2013 Kichton nimettiin Chiefsin kapteeniksi. Hän voitti joukkueen sisäisen piste- ja syöttöpörssin tehoilla 22+63=85, joilla Kichton voitti jälleen koko liigan puolustajien piste- ja syöttöpörssin. Hän voitti myös Chiefsin sisäisen tehotilaston lukemalla +39. Kichton palkittiin kauden päätteeksi WHL:n parhaana puolustajana Bill Hunter Trophylla ja hänet valittiin itäisen konferenssin ensimmäiseen tähdistökentälliseen.

Kichton on viiden WHL-kauden jälkeen Spokane Chiefsin seurahistorian kaikkien aikojen runkosarjan syöttöpörssissä toinen Ray Whitneyn jälkeen 201 syöttöpisteellään sekä pelatuissa runkosarjaotteluissa toinen Brandin Coten jälkeen 333 ottelullaan.

### Ammattilaisura

Koska New York Islanders ei tehnyt kahden vuoden aikana tulokassopimusta Kichtonin kanssa, Winnipeg Jets varasi hänet uudelleen yli-ikäisenä (21 vuotta) seitsemännellä kierroksella 190. pelaajana NHL:n varaustilaisuudessa 2013. Hän teki saman vuoden elokuussa seuran kanssa kolmivuotisen tulokassopimuksen. Hän pelasi kaikki kolme sopimuskauttaan farmissa. Kichtonin AHL:n tulokaskausi 2013–2014 St. John’s IceCapsissa toi 76 runkosarjaottelussa tehot 10+38=48 ja 17 playoff-ottelussa tehot 1+10=11. Hän oli runkosarjassa joukkueen toiseksi paras syöttäjä Jason Jaffrayn jälkeen sekä tehokkain puolustaja. Kichton jakoi koko AHL:n tulokkaiden syöttöpörssin voiton Texas Starsin Curtis McKenzien kanssa. Hän sijoittui puolustajien pistepörssissä kuudenneksi. Kichton eteni IceCapsin kanssa aina Calder Cup -finaaleihin saakka, mutta mestaruuden vei lopulta kuitenkin Texas Stars otteluvoitoin 4–1. Kichton pelasi kauden aikana myös AHL:n tähdistöottelussa. Hänet valittiin liigan tammikuun 2014 kuukauden tulokkaaksi. Kichton valittiin kauden päätteeksi myös AHL:n tulokkaiden tähdistökentälliseen.

Kaudeksi 2015–2016 Jetsin farmijoukkueeksi vaihtui Manitoba Moose. Kichton nousi joukkueen varakapteeniksi. Hän voitti Moosen sisäisen piste- ja syöttöpörssin tehoilla 11+30=41. Heinäkuussa 2016 Kichton teki Jetsin kanssa vuoden mittaisen, kaksisuuntaisen ja 600 000 dollarin arvoisen jatkosopimuksen. Lokakuussa seura lähetti hänet siirtolistan kautta farmijoukkue Mooseen, jossa Kichton pelasi koko kauden 2016–2017. Heinäkuussa 2017 hän teki vapaana agenttina vuoden mittaisen, kaksisuuntaisen ja 700 000 dollarin arvoisen sopimuksen Carolina Hurricanesin kanssa. Kichton pelasi kauden 2017–2018 kokonaan AHL-joukkue Charlotte Checkersin vahvuudessa.

Lokakuussa 2018 Kichton siirtyi loppukauden 2018–2019 kattavalla sopimuksella SM-liigajoukkue Saimaan Palloon oltuaan alkukauden ilman sopimusta. Hän oli joukkueen eniten maaleja tehnyt puolustaja kahdeksalla osumallaan. Kaudeksi 2019–2020 Kichton siirtyi vuoden mittaisella sopimuksella monikansallisen Erste Bank Eishockey Ligan itävaltalaisjoukkue Vienna Capitalsiin.

Muuta
-----

Kichtonin pikkuveli Marcus pelasi jääkiekkoa puolustajana A-junioriksi asti.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2007–2008 | St. Albert Raiders | AMHL | 35 | 10 | 16 | 26 | 14 | 1 | 0 | 0 | 0 | 2 |
| 2008–2009 | Spokane Chiefs | WHL | 57 | 1 | 8 | 9 | 12 | 8 | 0 | 0 | 0 | 0 |
| 2009–2010 | Spokane Chiefs | WHL | 70 | 4 | 15 | 19 | 21 | 7 | 0 | 0 | 0 | 4 |
| 2010–2011 | Spokane Chiefs | WHL | 64 | 23 | 58 | 81 | 31 | 17 | 1 | 10 | 11 | 2 | Kakkostähdistö |
| 2011–2012 | Spokane Chiefs | WHL | 71 | 17 | 57 | 74 | 49 | 1 | 0 | 1 | 1 | 0 | Ykköstähdistö |
| 2012–2013 | Spokane Chiefs | WHL | 71 | 22 | 63 | 85 | 30 | 9 | 2 | 5 | 7 | 6 | Ykköstähdistö |
| 2013–2014 | St. John’s IceCaps | AHL | 76 | 10 | 38 | 48 | 14 | 21 | 2 | 5 | 7 | 2 |
| 2014–2015 | St. John’s IceCaps | AHL | 65 | 8 | 21 | 29 | 32 | – | – | – | – | – |
| 2015–2016 | Manitoba Moose | AHL | 68 | 11 | 30 | 41 | 36 | – | – | – | – | – |
| 2016–2017 | Manitoba Moose | AHL | 63 | 1 | 22 | 23 | 52 | – | – | – | – | – |
| 2017–2018 | Charlotte Checkers | AHL | 63 | 4 | 20 | 24 | 61 | 8 | 0 | 3 | 3 | 0 |
| 2019–2020 | SaiPa | SM-liiga | 46 | 8 | 15 | 23 | 26 | 3 | 0 | 0 | 0 | 2 |
| 2017–2018 | Vienna Capitals | EBEL | 36 | 13 | 17 | 30 | 20 | – | – | – | – | – |
| 5 kautta | yhteensä | AHL | 335 | 34 | 131 | 165 | 195 | 29 | 2 | 8 | 10 | 2 |
| 1 kausi | yhteensä | SM-liiga | 46 | 8 | 15 | 23 | 26 | 3 | 0 | 0 | 0 | 2 |

Lähteet
-------

* Brenden Kichton The Internet Hockey Databasessa (englanniksi)
* Brenden Kichton Eurohockey-sivustolla (englanniksi)
* Brenden Kichton *Elite Prospects*. Everysport Media Group AB.  (englanniksi)

### Viitteet

1. 1 2  SaiPa hankki kanadalaispuolustaja Brenden Kichtonin *Jatkoaika.com*.  10.10.2018. Jatkoaika r.y. Viitattu 11.10.2018.
2. 1 2 3 4 5 6  Brenden Kichton *Elite Prospects*. Everysport Media Group AB.  (englanniksi)
3. ↑  Elite Prospects - PAC Timberwolves Bantam AAA *eliteprospects.com*. Everysport Media Group. Viitattu 17.11.2019. (englanniksi)
4. ↑  Elite Prospects - St. Albert Raiders Midget AAA *eliteprospects.com*. Everysport Media Group. Viitattu 17.11.2019. (englanniksi)
5. 1 2 3  Brenden Kichton The Internet Hockey Databasessa (englanniksi)
6. 1 2  Brenden Kichton Stats, Profile, Bio, Analysis and More *sportsforecaster.com*. XML Team Solutions, LLC.  Arkistoitu 11.10.2018. Viitattu 11.10.2018. (englanniksi)
7. ↑  Elite Prospects - Spokane Chiefs *eliteprospects.com*. Everysport Media Group. Viitattu 17.11.2019. (englanniksi)
8. ↑  Elite Prospects - Spokane Chiefs *eliteprospects.com*. Everysport Media Group. Viitattu 17.11.2019. (englanniksi)
9. ↑  KICHTON INJURY UPDATE *spokanechiefs.com*.  27.3.2011. Spokane Chiefs. Viitattu 11.10.2018. (englanniksi)
10. ↑  Elite Prospects - Spokane Chiefs *eliteprospects.com*. Everysport Media Group. Viitattu 17.11.2019. (englanniksi)
11. ↑  Elite Prospects - Spokane Chiefs *eliteprospects.com*. Everysport Media Group. Viitattu 11.10.2018. (englanniksi)
12. ↑  Jets agree to terms with Brenden Kichton *nhl.com/jets*.  28.8.2013. Winnipeg Jets. Viitattu 11.10.2018. (englanniksi)
13. ↑  Elite Prospects - St. John's IceCaps *eliteprospects.com*. Everysport Media Group. Viitattu 11.10.2018. (englanniksi)
14. ↑  Elite Prospects - AHL Stats 2013-2014 *eliteprospects.com*. Everysport Media Group. Viitattu 31.3.2019. (englanniksi)
15. ↑  Jets re-sign Brenden Kichton *nhl.com/jets*.  8.7.2016. Winnipeg, MB:  Winnipeg Jets. Viitattu 11.10.2018. (englanniksi)
16. ↑  Williams, Terrell: Kichton Agrees to Terms with Hurricanes *nhl.com/hurricanes*.  1.7.2017. RALEIGH, NC:  Carolina Hurricanes. Viitattu 11.10.2018. (englanniksi)
17. ↑  Elite Prospects - SaiPa *eliteprospects.com*. Everysport Media Group. Viitattu 31.3.2019. (englanniksi)
18. ↑  Pönniö, Toni: SaiPan pistelinko heittää hyvästit Liigalle – siirtyy Keski-Eurooppaan *suomikiekko.com*.  20.6.2019. Nordic Sport Media. Viitattu 17.11.2019.
19. ↑  Marcus Kichton *Elite Prospects*. Everysport Media Group AB.  (englanniksi)